אנה הולט

אַנֶּה הולט (בנורווגית: Anne Holt; נולדה ב-16 בנובמבר 1958) היא סופרת ופוליטיקאית נורווגית. נודעת בשל מותחני הפשע שכתבה ובשל היותה שרת המשפטים לשעבר של נורווגיה.

ביוגרפיה
נולדה בלרוויק וגדלה בלילסטרם  ואחר כך בטרומסה. ב-1978, בהיותה בת 20, עברה לאוסלו. היא השלימה לימודים לתואר במשפטים באוניברסיטת ברגן ב-1986 במקביל לעבודתה עבור תאגיד השידור הנורווגי (NRK).

ב-1988 עזבה את תאגיד השידור לטובת קריירה קצרה בת שנתיים כתובעת משטרתית במשטרת אוסלו, כחלק מתהליך קבלת הרישיון לעריכת דין בנורווגיה.

ב-1990 חזרה לתאגיד השידור ועבדה בו כעיתונאית. אנה הולט היא סוציאל-דמוקרטית וחברה במפלגת העבודה הנורווגית. בחורף 1996–1997 כיהנה במשך כשלושה חודשים כשרת המשפטים של נורווגיה אך התפטרה מסיבות בריאותיות. היא תומכת במדיניות ההגירה של שוודיה ודוחה את הביקורת מימין לפיה הייתה מדיניות זו פזיזה ומסוכנת.

ספריה
הולט היא אחת מסופרות הפשע המצליחות ביותר בנורווגיה, וספריה התפרסמו בלמעלה מ-25 מדינות.

רומן הפשע הראשון שלה, "האלה העיוורת" ראה אור בשנת 1993 (תורגם לעברית ב-2017). גיבורת הספר, החוקרת האנה וילהלמסן מככבת בשמונה מספריה.

ב-2004 הייתה הולט שותפה להקמת הסניף הנורווגי של הוצאת הספרים פיראטפורלאגט (נורב') שהוקמה בידי סופרים שוודים מצליחים במטרה מוצהרת להוזיל את מחיריהם של ספרים רבי מכר. בקרב הוצאות הספרים עלתה טענה מנגד, כי המהלך נועד לנטרל את הוצאות הספרים ועתיד להגביר את הפערים בין הסופרים המרוויחים הרבה ובין אלו המרוויחים פחות.

לקריאה נוספת
 יונתן דה שליט, קסמו האפל של הכפור: על בלשים ומרגלים, הוצאת כתר, 2022. עמ' 195–198
ספרה בעברית
 האלה העיוורת; מאנגלית [!] קטיה בנוביץ', אור יהודה: כנרת זמורה-ביתן, תשע"ד/2014

קישורים חיצוניים

 

סופרי מתח ואימה
סופרים נורווגים
שרי משפטים
שרי ממשלת נורווגיה
עורכי דין
נורווגיות שנולדו ב-1958
נורווגים שנולדו ב-1958